Document ID: /roh_data/filtered/fineweb-2-filterrobots_roh.jsonl.gz/25141

Tenor ina communicaziun a las medias dals dus clubs da golf Buna Vista Golf Sagogn e Club da golf Breil, vegnan ils clubs a collavurar pli stretg en l’avegnir. La collavuraziun cumpiglia quatter puncts:
- Junioras e juniors enfin 18 onns dals dus clubs pon giugar sin omadus plaz senza custs supplementars.
- Commembras e commembers a dretg cumplain d’in dals dus clubs pon cumprar ina carta da l’onn senza restricziuns da l’auter club ad in pretsch pli favuraivel.
- Golfists che cumpran ina carta dal di sco visitader tar in dals clubs survegnan in rabat da 50% sin ina carta dal di tar l’auter club.
- Tar il diever da las maschinas per tgirar las plazzas da golf duain vegnir tschertgadas sinergias.